EkBass/fiwiki-20250220-pages-articles huggingface dataset:
Eurovision laulukilpailu 1958

Eurovision laulukilpailu 1958 järjestettiin Alankomaiden yleisradiokaupungissa Hilversumissa 12. maaliskuuta 1958. Kilpailun juonsi Hannie Lips. Tästä vuodesta alkaen kilpailujen historiaan jäi tapa, jonka mukaan edellisvuoden voittaja saa kilpailut järjestettäväkseen. Perinnettä onkin noudatettu muutamaa satunnaista kertaa lukuun ottamatta. Kilpailuun osallistui kymmenen maata. Iso-Britannia piti taukoa, kun taas Ruotsi osallistui ensimmäistä kertaa. Lähetyksen alkuvaiheessa joissakin valtioissa Eurovisio-linkki katkesi, ja siksi ensimmäisenä esiintynyt Italian Domenico Modugno esitti kappaleensa ”Nel blu dipinto di blu” illan aikana kahdesti. Kilpailun voitti ensimmäistä kertaa Ranska. Voittosävelmästä ”Dors, mon amour” tuli suosittu kappale erityisesti ranskankielisillä alueilla. Laulu käännettiin myös suomeksi nimellä ”Nukkuos rakas”, jonka levytti tuoreeltaan Seija Karpiomaa, seuraavana vuonna Leif Wager. Vuoden suurimmaksi ikivihreäksi osoittautui kuitenkin kolmanneksi sijoittunut ”Nel blu dipinto di blu” eli ”Volare”, josta tuli listaykkönen muun muassa Yhdysvalloissa. Vuoteen 2005 mennessä sävelmästä on tehty yli 600 erilaista levytettyä versiota, suomeksikin yli 30 versiota Olavi Virrasta Kai Hyttiseen. Syksyllä 2005 Congratulations-juhlashow’ssa laulu sijoittui Kaikkien aikojen euroviisu -äänestyksessä toiseksi. Edellisvuoden voittaja Corry Brokken teki historiaa jäämällä kotikilpailuissaan jaetulle viimeiselle sijalle. Vuoden 1956 voittaja Lys Assia taas sijoittui toiseksi laulullaan ”Giorgio”. == Osallistujat == Sija Numero Maa Artisti(t) Kappale Pisteet 3\. 01 Domenico Modugno ”Nel blu dipinto di blu” (”Volare”) 13 9\. 02 Corry Brokken ”Heel de wereld” 1 1\. 03 André Claveau ”Dors, mon amour” 27 9\. 04 Solange Berry ”Un grand amour” 1 4\. 05 Alice Babs ”Lilla stjärna” 10 8\. 06 Raquel Rastenni ”Jeg rev et blad ud af min dagbog” 3 5\. 07 Fud Leclerc ”Ma petite chatte” 8 7\. 08 Margot Hielscher ”Für zwei Groschen Musik” 5 5\. 09 Liane Augustin ”Die ganze Welt braucht Liebe” 8 2\. 10 Lys Assia ”Giorgio” 24 ===Kapellimestarit=== Osa maista valitsi oman kapellimestarin johtamaan maan esityksen. Isäntämaan ylikapellimestari Dolf van der Linden johti Alankomaiden lisäksi Luxemburgin, Ruotsin, Belgian ja Saksan kappaleet. * - Alberto Semprini * - Dolf van der Linden * - Franck Pourcel * - Dolf van der Linden * - Dolf van der Linden * - Kai Mortensen * - Dolf van der Linden * - Dolf van der Linden * - Willy Fantl * - Paul Burkhard ==Pistetaulukko== Vuonna 1958 jokaisella maalla oli kymmenhenkinen tuomaristo, jonka jokainen jäsen antoi äänen omalle suosikkikappaleelleen. Jokaisella maalla oli siis käytettävissään kymmenen ääntä. IT NL FR LU SE DK BE DE AT CH Sveitsi 1 1 1 1 3 1 2 Itävalta 1 7 1 1 Saksan lt. 4 1 5 Belgia 4 1 1 1 1 2 Tanska 9 1 Ruotsi 1 1 1 1 1 1 4 Luxemburg 1 3 1 5 Ranska 1 1 2 3 3 Alankomaat 1 2 1 6 Italia 6 4 Yhteensä 13 1 27 1 10 3 8 5 8 24 ==Lähteet== == Aiheesta muualla == * *
Limbinen järjestelmä

Limbinen järjestelmä on aivoalueiden joukko, joka osallistuu mm. autonomisten toimintojen, motivaation ja tunteiden säätelyyn sekä yhdistää erilaisia tunnetiloja muistiin tallentuneisiin fyysisiin tuntemuksiin. Limbinen järjestelmä sijaitsee isoaivojen reunaosissa ympäröiden aivorunkoa.http://www.biomag.hus.fi/braincourse/L8.html Limbinen järjestelmä on kasvanut ihmisellä aivojen kehityksen myötä, mutta sen suhteellinen osuus aivojen koosta on vähäisempi kuin muilla eläimillä. == Rakenne == Limbiseen järjestelmään kuuluu suuri määrä aivokuorialueita ja aivokuoren alla sijaitsevia rakenteita. Lähteestä riippuen mukaan lasketaan hiukan eri osia. Alla on listattuna alueet, joiden ajatellaan yleisesti kuuluvan limbiseen järjestelmään. Limbisen alueen kortikaalinen osa muodostuu ulommasta ja sisemmästä kehästä. Kehiin liittyy aivokuoren alaisia tumakeryhmiä kuten hippokampus. Hippokampuksen aivokuori on kolmikerroksista. Limbisen alueen vaurioituminen tai ärsyttäminen sähköllä voi muuttaa tunteita. Ärsytyspaikasta ja tilanteesta riippuen voidaan saada aikaan esim. kiukkua tai mielipahaa. Limbisen alueen ärsytys vaikuttaa myös motorisiin toimintoihin kuten nielemiseen. Moni limbisen alueen ärsyttämisen aiheuttamista reaktioista voidaan saada aikaan myös hypotalamuksen sähköärsytyksellä. Tämä selittyy sillä, että limbisessä järjestelmässä ja hypotalamuksessa on monia yhteyksiä. Jos mantelitumaketta eli amygdalaa ärsytetään, se voi johtaa mm. huulten lipomiseen. * Mantelitumake * Hippokampus * Pihtipoimu * Gyrus fornicatus * Hypotalamus * Nisälisäke * Nucleus accumbens * Orbitofrontaalinen aivokuori * Parahippokampaalinen poimu * Talamus * Hajukäämi ==Lähteet== == Aiheesta muualla == Luokka:Aivot Luokka:Kognitiivinen neurotiede Luokka:Seulonnan keskeiset artikkelit
Classic Army

Classic Army on hongkongilainen airsoft-valmistaja. Firma tekee sekä kokonaisia aseita että muiden valmistajien, lähinnä Tokyo Maruin tuotteisiin tarkoitettuja viritys-, lisä- ja varaosia, kuten esimerkiksi metallirunkoja ja lippaita. Yhtiö sijaitsee Hongkongissa. Classic Armyn aseet ovat pääasiassa kopioita Tokyo Maruin aseista, valmiiksi paranneltuina yleensä kopioilla muiden aseiden parannusosista. Alkutaipaleellaan firma myi jopa täysin toimintakyvyttömiä aseita. Laadunvalvontaongelmiin on kuitenkin viime aikoina vastattu, ja nykyään valmistajan tuotteet ovat hyvin kilpailukykyisiä muita vastaan. Aivan kokonaan ongelmista ei ole päästy eroon, mutta esimerkiksi Suomessa Classic Armyn tuotteiden ostaminen on, paikallisen kuluttajansuojan ansiosta varsin turvallista. Classic Armyn aseiden kilpailuvaltteja ovat metallirungot siinä, missä Tokyo Maruin aseista löytyy muoviset, vahvemmasta materiaalista tehdyt koneiston osat, mutta kalliimpi hinta. Lisäksi Classic Armyn aseiden mukana toimitetaan vakiona suurikapasiteettinen Hicap-lipas. Classic Armyn muoviosat ovat usein lasikuituvahvisteista muovia, minkä ansiosta niistä puuttuu tavallisten japanilaisten valmistajien ABS-muovisten osien häiritsevä kiilto. Classic Armyn ongelmia ovat ajoittainen heikkous työn laadussa, mikä saattaa johtaa hankalasti korjattaviin ongelmiin koneistossa. Classic Armyn aseisiin ei myöskään välttämättä käy kaikki Tokyo Maruin vastaaviin aseisiin tarkoitetut osat ja tarvikkeet, kuten koneiston osat ja lippaat. == Aiheesta muualla == *Classic Army *Tietoa Suomeksi Luokka:Pelivälinevalmistajat
Hermia (tiedepuisto)

Hermia on yritysten ja tutkimuslaitosten muodostama teknologia- ja osaamiskeskittymä ja tiedepuisto Tampereen Hervannan kaupunginosassa. Hermia on perustettu vuonna 1986, ja se sijaitsee Tampereen yliopiston Hervannan kampuksen välittömässä läheisyydessä. Hermian alueella on toimistopinta-alaa noin 120 000 m2, ja siellä toimii yli 160 yritystä ja organisaatiota (8/07), työpaikkoja alueella on noin 4 000\. Hermiassa toimii lukuisia pieniä, toimintaansa aloittelevia yrityksiä, mutta myös kansainvälisiä yhtiöitä. Hermiassa sijaitsee myös eri tutkimusorganisaatioiden toimitiloja, mm. VTT:llä ja Tampereen yliopistolla on useita tutkimusyksikköjä Hermian alueella. Hermiaan on suunnitteilla rakentaa myös tuotannollisille teknologiayrityksille suunnattuja kiinteistöjä. Yksiköissä on noin 2 500 työpaikkaa (8/07). Hermian yksiköissä on vuosien mittaan tehty paljon kehitystyötä liittyen mm. GSM- puhelimiin, matkapuhelinverkkoihin ja Symbian-käyttöjärjestelmään sekä radiopuhelimien oheistuotteisiin. Esimerkiksi Nokia Communicator eli kommunikaattori on syntynyt Hermiassa. Hermian alueen tiloja omistaa, vuokraa ja rakennuttaa Keva, Varma, Technopolis Oyj ja muita toimijoita. Suurin osa Hermian kiinteistöistä on kiinteistösijoittajien omistuksessa. == Alueella toimivia yrityksiä == * Avanio * CGI * Enersoft Oy * Etteplan * Forciot * Futuriot * Hermia Oy * Hermia Yrityskehitys * M-Files * OP * Sodexo * Tata TCS * Terveystalo * Treon * Vincit * Wapice Oy * Wirepas Oy == Aiheesta muualla == * Tampere Science Parks * TTY: kommunikaattori on syntynyt Hervannassa Luokka:Hervanta Luokka:Tiedepuistot
Rita Guerra

Rita Maria de Azevedo Mafra Guerra (s. 22. lokakuuta 1967 Lissabon) on portugalilainen laulaja. Hän edusti Portugalia vuoden 2003 Euroviisuissa kappaleella Deixa-me sonhar (só mais uma vez). Guerran debyyttialbumi oli Pormenores sem a minima importância, jolla oli mukana laulaja Rui Veloso. == Aiheesta muualla == * Rita Guerran kotisivut Luokka:Portugalilaiset laulajat Luokka:Portugalin euroviisuedustajat Luokka:Vuonna 1967 syntyneet Luokka:Elävät henkilöt Luokka:Vuoden 2003 euroviisuedustajat
Rick Bota

Rick Bota on Hollywoodin independent-piireissä vaikuttava ohjaaja-kuvaaja. == Kuvaaja == Rick Bota on toiminut kuvaajana (englanniksi cinematographer ja director of photography) useissa Hollywood- ja independent-tuotannoissa niin elokuva- kuin TV-puolella. TV-puolelta tunnetuimmat ovat West Wing ja Werewolf, elokuvapuolelta Tales from the Crypt – pahan lähettiläs (Demon Knight) sekä Pahuuden kartano (House on Haunted Hill). B-elokuvien puolella uransa tehnyt Bota on ollut kuvaajana myös mm. Bloodfist III: Forced to Fight -elokuvassa. Second unit -puolella hän on kuvannut mm. elokuvia Tappava ase 4 (Lethal Weapon 4), Tappavat arvosanat (Teaching Mrs. Tingle), Jäähyväiset tytöille (Kiss the Girl) sekä Kaappaus raiteilla (Under Siege 2: Dark Territory). == Ohjaaja == L.A. Doctors -TV-sarjan kuvaajana toiminut Bota sai ymmärrettävästi myös ohjata yhden jakson sarja vuonna 1999. Hellraiser 6: Maanpäällinen helvetti (Hellraiser: Hellseeker) vuodelta 2002 oli hänen esikoisohjauksensa, ja se päätyi suoraan videolevitykseen. Yhdessä Robert Harmonin kanssa hän ohjasi samaisena vuonna Wes Cravenin tuottaman They- elokuvan. Kulttimaineesta nauttivaa Hellraiser-sarjaa Bota on ohjannut sitten oikein urakalla: vuonna 2005 ilmestyi kaksi hänen ohjaamaansa Hellraiseria: Hellraiser: Deader ja Hellraiser: Hellworld. Bota on toiminut myös mm. Mimicin second unit -ohjaajana. Luokka:Yhdysvaltalaiset elokuvaohjaajat Luokka:Yhdysvaltalaiset elokuvaajat Luokka:Syntymävuosi puuttuu Luokka:Elävät henkilöt
Mija Martina

Mija Martina Barbarić (s. 26. huhtikuuta 1984, Mostar) on bosnialainen laulaja. Martina on laulanut lapsesta asti ja voitti vuonna 1987 lasten laulukilpailun. Hän edusti Bosniaa ja Hertsegovinaa vuoden 2003 Euroviisuissa kappaleellaan Ne brini, joka sijoittui kuudenneksitoista. Luokka:Bosnialaiset laulajat Luokka:Vuonna 1984 syntyneet Luokka:Elävät henkilöt Luokka:Bosnia ja Hertsegovinan euroviisuedustajat Luokka:Vuoden 2003 euroviisuedustajat
Shirley Stelfox

Shirley Rosemary Stelfox (11. huhtikuuta 1941 Dukinfield, CheshireEmmerdale.org – 7. joulukuuta 2015 Buckden, North Yorkshire) oli englantilainen näyttelijä, joka tunnetaan parhaiten Edna Birchin roolista saippuasarjassa Emmerdale. ==Nuoruus== Stelfox syntyi Dukinfieldissä, Cheshiressä vuonna 1941. Hänen äitinsä Evelyn oli modisti ja isä Harry oli kuljetusurakoitsija. Stelfox kärsi amblyopiasta eli laiskasta silmästä, joka vaikutti hänen näkökykyynsä. Sairaudestaan huolimatta Stelfox halusi näyttelijäksi jo kolmevuotiaasta asti ja hän esiintyi useissa näytelmissä käydessään Lakes Roadin koulua. ==Ura== Stelfox sai näyttelijänkoulutuksensa Royal Academy of Dramatic Artissa, minkä jälkeen hän teki ensimmäisen televisioroolinsa oikeussalisdraamassa The Case Before You vuonna 1959. Vuonna 1964 Stelfox esiintyi pienessä roolissa saippuasarjassa Coronation Street. Hän esiintyi sarjassa myös vuosina 1965, 1983 sekä 1993–1994, kullakin kerralla eri roolissa. Vuonna 1990 Stelfox valittiin Rosen rooliin komediasarjaan Pokka pitää. Stelfox jätti sarjan ensimmäisen tuotantokauden jälkeen muiden työsitoumusten takia, joten Rosen rooliin palkattiin uusi näyttelijä, Mary Millar. 1990-luvulla Stelfox näytteli myös sarjoissa EastEnders ja Sydämen asialla. Vuonna 2000 Stelfox aloitti Edna Birchin roolissa saippuasarjassa Emmerdale, mistä tuli hänen pitkäaikaisin roolinsa. Uskonnollinen ja koiria rakastava Edna poikkesi huomattavasti Stelfoxin aiemmista rooleista, johon lukeutuvat muun muassa prostitoitu elokuvassa 1984 ja bordellin omistaja elokuvassa Personal Services. Stelfox jatkoi Ednan roolissa kuolemaansa saakka. ==Yksityiselämä== Stelfox oli kahdesti naimisissa. Ensimmäisestä liitosta Keith Edmundsonin kanssa syntyi yksi tytär, Helena. Erottuaan Edmundsonista Stelfox avioutui näyttelijä Don Hendersonin kanssa vuonna 1979. Liitto päättyi Hendersonin kuolemaan vuonna 1997. Stelfox kuoli kotonaan 74-vuotiaana nopeasti edenneeseen syöpään. == Lähteet == == Aiheesta muualla == * Luokka:Englantilaiset näyttelijät Luokka:Vuonna 1941 syntyneet Luokka:Vuonna 2015 kuolleet
Ben Miller

Ben Miller (s. 1966 Lontoo) on brittiläinen koomikko, näyttelijä ja ohjaaja. Hän opiskeli fysiikkaa Cambridgen yliopistossa ja oli tekemässä väitöskirjaa, kunnes hän tutustui samassa paikassa opiskelevaan Alexander Armstrongiin. Miller luopui tieteenteosta ja ryhtyi koomikoksi. Hän kiersi yhdessä Armstrongin kanssa klubeja ja pubeja ja pääsi lopulta esiintymään televisioon. Kaksikko on tehnyt yhdessä sketsiohjelmia Armstrong & Miller (1997–2001) ja The Armstrong & Miller Show (2007–2010). Miller näytteli pääroolia, komisario Richard Poolea, televisiosarjassa Murha paratiisissa vuosina 2011–2014. Hän on näytellyt myös komediaelokuvissa Johnny English (2003) ja Johnny English iskee jälleen (2018) sekä sarjoissa Uhka menneisyydestä (2007–2011) ja Bridgerton (2020). == Osittainen filmografia == * Casualty (1995) * Plunkett & Macleane – rahat ja henki (1999) * On vain yksi Jimmy Grimble (2000) * Valvoja (2001) * Birthday Girl – unohtumaton yllätys (2001) * Johnny English (2003) * Minä & prinssi (2004) * Doc Martin (2004–2005) * Vävypoika oon (2004) * Neiti Marple: Ruumis kirjastossa (2004) * Uhka menneisyydestä (2007–2011) * Murha paratiisissa (2011–2014) * Doctor Who (2014) * Vaimo takaisin (2016) * Fakiiri joka juuttui vaatekaappiin (2018) * Johnny English iskee jälleen (2018) * Bridgerton (2020) == Lähteet == Luokka:Englantilaiset näyttelijät Luokka:Brittiläiset koomikot Luokka:Vuonna 1966 syntyneet Luokka:Elävät henkilöt
Etelä-Karjalan Osuuskauppa

Etelä-Karjalan Osuuskauppa (Eekoo) on Etelä-Karjalassa toimiva S-ryhmään kuuluva osuuskunta. Yrityksen toimialoja ovat päivittäistavarakauppa, käyttötavarakauppa, hotelli- ja ravintolatoiminta, autokauppa ja liikennemyymälätoiminta. Etelä-Karjalan Osuuskaupan historian katsotaan alkavan lokakuusta 1907, jolloin pidettiin Maalaisten Osuuskaupan perustava kokous Lappeenrannassa S. Hämäläisen kahvilassa. Osuuskaupan nimi muutettiin vuonna 1922 Osuusliike Yhtymäksi ja vuonna 1984 otettiin käyttöön nykyinen nimi Etelä-Karjalan Osuuskauppa. == Hankkeita == Eekoo rakennutti Imatralle uuden Prisman ja rakennus valmistui syksyllä 2015. Eekolla on myös tontti Luumäen Puukylässä, kuutostien varrella. Kyseiselle tontille olisi tarkoitus valmistua ABC-huoltoasema. Hanke on kuitenkin ollut kauan jo jäissä. Eekoo on myös mukana Itsenäisyydentie -hankkeessa. ==Etelä-Karjalan Osuuskauppaan liitetyt paikalliset osuuskaupat== * Joutsenon Osuuskauppa 1904–1924 * Osuuskauppa Juureva (Savitaipale) 1962–1984 ** Savitaipaleen Osuuskauppa 1905–1962 ** Suomenniemen Osuuskauppa 1902–1962 *** Himalansaaren Osuuskauppa 1902–1953 * Osuuskauppa Kaakonmaa (Parikkala) 1963–1985 ** Maaseudun Osuuskauppa (Uukuniemi) 1954–1963 (edeltäjät Mensuvaaran Osuuskauppa, per. 1916 ja Uukuniemen Osuuskauppa, per. 1931) ** Parikkalan Osuuskauppa 1903–1963 ** Simpeleen Osuuskauppa 1920–1966 * Osuuskauppa Ukonmaa (Luumäki) 1966–1978 ** Luumäen Osuuskauppa 1919–1966 ** Taavetin Osuuskauppa 1905–1966 * Osuuskauppa Vuoksenmaa (Imatra) 1962–1991 ** Jääsken Osuuskauppa 1907–1962 ** Rautjärven Osuuskauppa 1907–1967 *** Ilmeen Osuuskauppa 1907–1952 ** Ruokolahden Osuuskauppa 1904–1962 * Säkkijärven Osuuskauppa 1905–1956, Ylämaan Osuuskauppa 1956–1973 ** Lemin Osuusliike 1921–1931 ==Toimipaikkoja== Sokos *Lappeenranta Prisma *Imatra *Lappeenranta ABC *Imatra *Imatra, Imatrankoski *Imatra, Prisma *Imatra, Vuoksenniska *Lappeenranta, Myllykeskus *Lappeenranta, Prisma *Lappeenranta, Simolantie *Lappeenranta, Viipurinportti *Lemi, Kuukanniemi *Luumäki, Jurvala *Parikkala, S-market *Parikkala, Särkisalmi *Ruokolahti *Savitaipale Sale *Lappeenranta, Ylämaa *Lappeenranta, Skinnarila *Lemi, Kuukanniemi *Luumäki, Jurvala *Mikkeli, Suomenniemi (muu Mikkeli kuuluu Osuuskauppa Suur-Savon alueeseen) *Parikkala, Saari S-market *Imatra, Imatrankoski *Imatra, Rajapatsas *Imatra, Vuoksenniska *Lappeenranta, Armada *Lappeenranta, IsoKristiina *Lappeenranta, Joutseno *Lappeenranta, Lauritsala *Lappeenranta, Myllykeskus *Lappeenranta, Pallo *Lappeenranta, Sammonlahti *Luumäki, Taavetti *Parikkala *Rautjärvi, Simpele *Ruokolahti *Savitaipale *Savonlinna, Punkaharju (muu Savonlinna kuuluu Osuuskauppa Suur- Savon alueeseen) *Taipalsaari Sokos Hotels *Original Sokos Hotel Lappee Autokaupat *Autotalo Ripatti Lappeenranta *Auto-Eekoo Lappeenranta *Eekoon ajoneuvo Outlet Emotion *Imatra Sokos Hyvä Olo *Lappeenranta, IsoKristiina Kampaamo-parturit *HiusÄssät Prisma Lappeenranta *HiusÄssät Sokos Lappeenranta *HiusÄssät Prisma Imatra == Huomioitavaa == == Lähteet == == Aiheesta muualla == * Etelä-Karjalan Osuuskauppa Luokka:Alueosuuskaupat Luokka:Etelä-Karjala
Kaanaa (Raisio)

pienoiskuva|Raisionlahti ja sen takana Raision maa-alueita, ensimmäisenä Viheriäinen ja vasemmalla Kukonpään niemi, jotka kummatkin kuuluvat Kaanaaseen. Niiden takana on Naantalissa sijaitseva Nesteen Naantalin jalostamo. Kaanaa on Raision lounaisosassa sijaitseva kaupunginosa. Se rajoittuu pohjoisessa Paikkarin kaupunginosaan, idässä Raisionlahteen ja lahden puolivälissä Nuorikkalan ja Inkoisten kaupunginosiin ja Turun kaupunkiin, lännessä ja etelässä Naantalin kaupunkiin. Kaanaan eteläisin, Viheriäistenaukolle rajoittunut osa liitettiin Naantaliin vuonna 1957 Naantalin öljynjalostamon perustamisen yhteydessä. Kaupunginosassa on päiväkoti, esikoulu ja Kaanaan koulu, jossa on opetusta luokille 1-6\. Lisäksi Kaanaassa on grilli, parturi-kampaamoja sekä tilitoimisto. Kaanaasta lähtevät myös luontopolut Uikkupolku ja Timalipolku. Kaupunginosa on pääosin entistä Lietsalaa, joka jaettiin 1700-luvun lopulla eri kyliin kuuluviin pieniin osiin. Alueen nykyinen nimi lienee peräisin 1800-luvun herätysliikkeistä. Toisen tarinan mukaan kun nunnat toivat Naantalin luostarista tuotteitaan Raisionlahdelle lastattaviksi, he kokivat rantamaisemat ja niityt kuin Kaanaanmaaksi luostarin muurien vastakohtana. Kaanaan väkilu kasvoi voimakkaasti 1950-luvun lopulla Naantalin öljynjalostamon ja Raision myllyn tuomien työpaikkojen myötä. Jalostamon työntekijöille rakennettiin tuolloin lisäksi oma asuinalue Raision puolelle Viheriäisiin. Vuonna 1997 Kaanaassa järjestettiin asuntomessut, joka muodosti uuden Katteluksen asuntoalueen. Raisionlahden länsirannalla Hahdenniemessä sijaitsee kaupungin omistama pienvenesatama, Raisio Marina. == Lähteet == Luokka:Raision kaupunginosat
Kävelykatu

Kävelykatu (promenadi) on katu, joka on tarkoitettu jalankulkuun ja pyöräilyyn. Kävelykaduiksi on 1960-luvulta lähtien muutettu katuja varsinkin monien kaupunkien liikekeskustoissa. Joidenkin kaupunkien keskustassa on laaja autoliikenteeltä suljettu jalankulkualue. Suomen tieliikennelain mukaan kävelykadut merkitään erityisellä liikennemerkillä. Moottoriajoneuvoliikenne kävelykadulla on eräin poikkeuksin kielletty, mutta polkupyörällä ajaminen on sallittu. Moottoriajoneuvon saa kuljettaa kävelykatua pitkin sen varrella olevalle kiinteistölle, jos sinne ei ole muuta kautta ajokelpoista yhteyttä. Ajonopeus ei tällöin saa ylittää 20 kilometriä tunnissa, ja kuljettajan on annettava jalankulkijoille esteetön kulku. Kävelykadulla ei saa pysäköidä moottoriajoneuvoa. Jos kävelykadulla on erikseen liikennemerkillä sallittu huoltoajo, saa moottoriajoneuvon pysäyttää huoltoajoon liittyen.Tieliikennelaki, 33 a § Finlex. Varsinaisten kävelykatujen lisäksi Helsingissä on olemassa myös raitiokävelykatu, jota pitkin kulkee raitiolinja. Raitiovaunun asema kävelykadulla on siltä osin epäselvä, ettei laki määrittele tällaista yhteisliikennettä lainkaan. Kävelykatujen lisäksi on pihakatuja, joilla ajoneuvoliikenne on sallittu. Kaupunkikeskustan ulkopuolella olevia kevyen liikenteen raitteja ei myöskään yleensä sanota kävelykaduiksi. Monet kävelykadut laatoitetaan torikiveyksin, kaduille tuodaan penkkejä ja istutuksia, toisinaan patsaitakin. Jotkin kävelykadut ovat saaneet myös katulämmityksen. == Kävelykatuja Suomessa == Suomen ensimmäiset kävelykadut avattiin Tammisaaressa 1966 ja Raahessa 1975. Ensimmäinen asemakaavassa vahvistettu kävelykatu oli Porin Yrjönkatu vuonna 1977. Kävelykatuja on Suomessa yli 30 kaupungissa. == Kävelykatuja ulkomailla == * Kööpenhaminan Strøget muutettiin kävelykaduksi jo vuonna 1962, ja alkujaan pitkälti juuri Kööpenhaminan esimerkki on johtanut kävelykatujen perustamiseen muuallakin.‘Copenhagenizing’ the world, one city at a time Online Post. 10.11.2012. * Tukholman vanhassa kaupungissa useimmat kadut, rantaa pitkin kulkevaa Skeppsbronia lukuun ottamatta, ovat kävelykatuja. Vanhan kaupungin ulkopuolellakin Tukholmassa on kävelykatuja, joista tunnetuin on Drottninggatan. * Tallinnan koko vanha kaupunki on rajattu kevyelle liikenteelle. * Roomassa on vanhoja kapeita katuja, jotka usein mielletään kävelykaduiksi, mutta osassa niistä on myös ajoneuvoliikennettä, kuitenkin alle 30 km/h:n nopeusrajoituksella. == Lähteet == == Aiheesta muualla == *
Egotrippi (albumi)

Egotrippi on samannimisen suomalaisen pop-yhtyeen esikoisalbumi vuodelta 1995. == Kappaleet == # # # # # # # # # # # == Kokoonpano == * Mikki Kauste – laulu * Knipi – kitarat, laulu * Skele – kitarat * Aakku – basso * Pide – rummut, laulu * Thomas Winquist – koskettimet, laulu == Singlet == * ”Kesäpäivä” (1995) # Kesäpäivä # Olet täällä Luokka:Vuoden 1995 esikoisalbumit Luokka:Egotripin albumit Luokka:T. T. Oksalan tuottamat albumit
Ledina Çelo

Ledina Çelo (s. 9. helmikuuta 1977 Tirana, Albania) on albanialainen laulaja. Hän edusti Albaniaa vuoden 2005 Euroviisuissa kappaleella Tomorrow I Go, jonka oli sanoittanut Pandi Laco ja säveltänyt Adrian Hila. Finaalissa hän sijoittui kuudenneksi. Ennen laulajan uraansa Çelo toimi mallina Lontoossa. == Lähteet == == Aiheesta muualla == *Viralliset kotisivut *Ledina Çelo MySpacessa Luokka:Albanialaiset laulajat Luokka:Mallit Luokka:Vuoden 2005 euroviisuedustajat Luokka:Albanian euroviisuedustajat Luokka:Vuonna 1977 syntyneet Luokka:Elävät henkilöt
Tim Pigott-Smith

Tim Pigott-Smith (13. toukokuuta 1946 Rugby – 7. huhtikuuta 2017) oli englantilainen näyttelijä, joka esiintyi urallaan useissa elokuvissa ja sarjoissa. Hän teki läpimurtonsa televisiosarjassa Kuningattaren jalokivi vuonna 1984. ==Valikoitu filmografia== ===Elokuvat=== * Ilmojen ässät (Aces High) (1976) * Sweet William (1980) * Jumalten taistelu (Clash of the Titans) (1981) * Pitkän päivän ilta (The Remains of the Day) (1993) * Valkoinen sulka (The Four Feathers) (2002) * Gangs of New York (2002) * Bloody Sunday – verinen sunnuntai (2002) * Johnny English (2003) * Aleksanteri (Alexander) (2004) * V niin kuin verikosto (V for Vendetta) (2005) * Johnny English – uudestisyntynyt (Johnny English Reborn) (2011) * Nouseva Jupiter (Jupiter Ascending) (2015) * King Charles III (2017) ===Televisiosarjat=== * Doctor Who (1971, 1976) * Fame Is the Spur (1982) * I Remember Nelson (1982) * Struggle (1983–1984) * Kuningattaren jalokivi (The Jewel in the Crown) (1984) * The Chief (1990–1993) * Siveyspoliisi (The Vice) (2001–2003) * Erikoisjoukkue (Spooks) (2002) * Holby Blue (2007) * The Hour (2011) * Downton Abbey (2013) == Lähteet == ==Aiheesta muualla== * * Luokka:Englantilaiset näyttelijät Luokka:Vuonna 1946 syntyneet Luokka:Vuonna 2017 kuolleet
Luiz Ejlli

Luiz Ejlli (s. 12. heinäkuuta 1985 Shkodër) on albanialainen laulaja. Hän voitti vuonna 2004 Albanian Idols-kilpailut. Ejlli valittiin vuonna 2005 edustamaan Albaniaa vuoden 2006 Euroviisuissa kappaleella Zjarr e ftohtë ("Tuli ja kylmä"), jonka on säveltänyt Klodian Qafoku ja sanoittanut Dr. Flori. Ejlli edusti Euroviisuissa Albaniaa ensimmäisenä mieslaulajana. Finaaliin asti Ejlli ei päässyt. == Lähteet == Luokka:Albanialaiset laulajat Luokka:Albanian euroviisuedustajat Luokka:Vuoden 2006 euroviisuedustajat Luokka:Vuonna 1985 syntyneet Luokka:Elävät henkilöt
Yrittäjä

Yrittäjä on henkilö, joka yksin tai yhdessä muiden henkilöiden kanssa organisoi liiketoimintaa hänen itsensä tai jonkun muun havaitseman liiketoimintamahdollisuuden hyödyntämiseksi. Yrittäjä kantaa liiketoimintamahdollisuuteen liittyvän riskin ja pyrkii tekemään liiketoiminnallaan voittoa. Toisinaan myös liiketoimintamahdollisuuden havaitsijaa voidaan pitää yrittäjänä vaikka hän ei liiketoimintaa aloittaisikaan. Tavallisin tapa organisoida liiketoiminta on perustaa yritys. Liiketoimintaan tarvitaan yleensä pääomaa. Yksilön haluun toimia yrittäjänä vaikuttavat monet tekijät kuten nykyinen työ, palkka, työllisyysnäkymät, omat tavoitteet työelämässä ja vapaa-ajalla, kodista opitut mallit ja yheiskunnan vaatimukset. Yrittäjän rooli voidaan nähdä monella tavoin. Yhdysvaltalainen ekonomisti Frank Knight näki yrittäjän henkilönä, joka sietää epävarmuutta. Knight, Frank H. (1921) Risk, Uncertainty, and Profit. Teoksen referaatti. Viitattu 19.12.2022. Ilman epävarmuutta ei olisi tappiollista liiketoimintaa. Hänen mukaansa riskille voidaan laskea arvo, mutta epävarmuudelle ei. Yrittäjä on valmis kestämään epävarmuutta saadakseen liiketoimintansa menestymään. == Yrittäjät Suomessa == Suomen Yrittäjien mukaan yrittäjyys on Suomessa kasvussa. Yrittäjiä on yhteensä noin 260 000\. Heistä noin 170 000 on yksinyrittäjiä.Okko, Sari: Milloin olen pakkoyrittäjä? Ilmarinen-lehti 3/2014, ISSN 1239-050X == Erilaisia yrittäjiä == * Päätoiminen yrittäjä * Yksinyrittäjä (itsensätyöllistäjä) == Katso myös == * Yrittäjyys * Freelancer * Kevytyrittäjyys * Pakkoyrittäjä == Lähteet == == Aiheesta muualla == Luokka:Ammatit * Luokka:Seulonnan keskeiset artikkelit
Eurovision laulukilpailu 1959

Eurovision laulukilpailu 1959 järjestettiin elokuvajuhlistaan tunnetussa Ranskan Cannesissa 11. maaliskuuta 1959 Jacqueline Joubertin emännöimänä. Mukana kilpaili yhteensä 11 maata. Iso-Britannia osallistui jälleen vuoden tauon jälkeen sijoittuen toiseksi, kuten lukuisia kertoja tämän jälkeenkin. Luxemburg jäi pois kilpailusta, mutta Monaco osallistui kilpailuun tänä vuonna ensimmäistä kertaa. Äänestyskäytäntö pysyi samanlaisena kuin aikaisempina vuosina, mutta tästä vuodesta lähtien tuomaristot koottiin tavallisista musiikin kuluttajista asiantuntijoiden sijaan. Tästä vuodesta alkaen keskenään kilpailivat eri maat ja niiden yleisradioyhtiöt, eivätkä laulut kuten aiempina vuosina. Voitto meni Alankomaille jo toista kertaa laulukilpailun nelivuotisen historian aikana. Teddy Scholtenin esittämä voittosävelmä Een beetje edusti tyyliltään hyvin tyypillistä 50-luvun iskelmää. Vuosikerran tunnetuin laulu tuli kuitenkin jälleen kerran Italiasta. Domenico Modugnon Ciao Ciao Bambinasta tuli yksi vuoden soitetuimpia lauluja, vaikka se ei noussutkaan yhtä suureksi klassikoksi kuin edellisvuonna kolmanneksi sijoittunut Volare. Vaikka yleensä kilpailun lopuksi esitetään uudestaan vain voittokappale, tuolloin tulosten selvittyä esitettiin uudelleen kolme parasta kappaletta paremmuusjärjestyksessä paras viimeisenä. == Osallistujat == Sija Numero Maa Artisti(t) Kappale Pisteet 3\. 01 Ranska Jean Philippe "Oui, oui, oui, oui" 15 5\. 02 Tanska Birthe Wilke "Uh, jeg ville ønske jeg var dig" 12 6\. 03 Italia Domenico Modugno "Piove (Ciao, ciao bambina)" 9 11\. 04 Monaco Jacques Pills "Mon ami Pierrot" 1 1\. 05 Alankomaat Teddy Scholten "Een beetje" 21 8\. 06 Saksan lt. Alice & Ellen Kessler "Heute Abend wollen wir tanzen geh’n" 5 9\. 07 Ruotsi Brita Borg "Augustin" 4 4\. 08 Sveitsi Christa Williams "Irgendwoher" 14 9\. 09 Itävalta Ferry Graf "Der K und K Kalypso aus Wien" 4 2\. 10 Iso-Britannia Pearl Carr & Teddy Johnson "Sing, Little Birdie" 16 6\. 11 Belgia Bob Benny "Hou toch van mij" 9 ===Kapellimestarit=== Osa maista valitsi oman kapellimestarin johtamaan maansa esityksen. Isäntämaan ylikapellimestari Franck Pourcel johti Ranskan lisäksi Monacon, Saksan, Ruotsin, Sveitsin ja Itävallan kappaleet. * – Franck Pourcel * – Kai Mortensen * – William Galassini * – Franck Pourcel * – Dolf van der Linden * – Franck Pourcel * – Franck Pourcel * – Franck Pourcel * – Franck Pourcel * – Eric Robinson * – Francis Bay ==Pistetaulukko== Vuonna 1959 jokaisella maalla oli 10-henkinen tuomaristo, jonka jokainen jäsen antoi äänen omalle suosikkilaululleen. Jokaisella maalla oli siis käytettävissään kymmenen ääntä. FR DK IT MC NL DE SE CH AT UK BE Belgia 2 1 3 1 1 2 Iso-Britannia 2 1 5 2 Itävalta 1 2 1 3 1 2 Sveitsi 1 1 3 1 1 3 Ruotsi 4 1 3 2 Saksan lt. 4 2 1 3 Alankomaat 1 3 5 1 Monaco 2 1 1 1 1 1 2 1 Italia 1 1 7 1 Tanska 4 1 2 1 2 Ranska 3 4 2 1 Yhteensä 15 12 9 1 21 5 4 14 4 16 9 ==Lähteet== == Aiheesta muualla == * *
Alligaattorit

Alligaattorit (Alligatoridae) on heimo krokotiilieläinten lahkossa. Ne ovat krokotiilien ja gaviaalien lähisukulaisia ja muistuttavat ulkoisesti suuresti krokotiileja. Heimo jaetaan kahteen alaheimoon ja neljään sukuun, joihin kuuluu kahdeksan lajia. == Ruumiinrakenne == Alligaattorit ovat keskimäärin pienempiä kuin muut krokotiilieläimet ja niitä pidetään myös alkeellisempina. Näkyvin ero krokotiileihin on se, että alligaattorien hampaat ovat suun sisällä, kun taas krokotiilien hampaat ovat suun ulkopuolella. Se johtuu yläleuan hammaskuopasta, johon neljäs hammas uppoaa niin, että leukojen sulkeutuessa se jää näkyvistä. Alligaattorien alaleuan neljäs hammas on kaikkein vahvin, eikä kallon nivelluu reunusta alempaa ohimoaukkoa. Alligaattorin leuat ovat äärimmäisen vahvat. Alligaattorien kuono on leveä ja lyhyt. Kuonon kärki on pyöreähkö ja litteä luuseinämä erottaa sieraimet toisistaan. Sierainten tiehyet johtavat suun takaosaan, nielun yläpuolelle. Alligaattorien raajat ovat heikommat kuin krokotiileilla ja osalla lajeista varpaita yhdistää räpyläpoimu. Vedessä ne ovat elementissään. Alligaattorit ovat nopeita uimareita ja viettävät pitkiä aikoja vedessä. Heimo oli olemassa ilmeisesti jo dinosaurusten valtakauden lopulla. Liitukaudella eläneen jopa 15-metrisen jättiläiskrokotiili Deinosuchuksen kallo muistuttaa hyvin paljon nykyisten alligaattorien kalloa ja se useimmiten luetaan samaan alaheimoon. == Levinneisyys ja elinympäristö == Alligaattoreita elää laajalla alueella Etelä- ja Keski-Amerikassa sekä pieni määrä Kaakkois-Kiinassa. Kaimaanit (Caiman) on suku alligaattoreiden heimossa. Varsinaisten alligaattoreiden sukuun (Alligator) kuuluu kaksi nykyään elävää lajia. Ne elävät kaikista krokotiilieläimistä pohjoisimpina. Näistä suurempi on mississippinalligaattori, joka nimensä mukaisesti elää Mississippin alueella. Toinen suvun lajeista on kiinanalligaattori, joka on heimon lajeista ainoana vaarassa hävitä luonnosta. Alligaattorit elävät vain suolattomassa vedessä, kuten hitaasti virtaavissa joissa, jokien mangrovekasvustoissa, kanavissa ja joskus myös virtapaikoissa. Mieluiten ne elävät kuitenkin lähes seisovassa vedessä. == Elintavat == Alligaattorien elintavat eivät olennaisesti eroa muista lahkon lajeista. Tärkeintä ravintoa ovat kalat, mutta ruokavalio vaihtelee lajeittain. Ihmiselle vaarallisia ovat lähinnä vain suokaimaani ja mississippinalligaattori. Nekin hyökkäävät vain harvoin ja yleensä ne pakenevat, kun niitä lähestytään. Naaraat rakentavat maa-aineksesta pesän, jota ne vartioivat pesärosvoilta kuten pesukarhuilta ja teguilta. Poikasten kuoriuduttua emo usein auttaa ne veteen ja saattaa vartioida niitä useita kuukausia pedoilta. Aikuisilla alligaattoreilla on vain harvoja luonnollisia vihollisia, joita ovat lähinnä isot kissapedot ja suuret anakondat. Ihminen on alligaattorien suurin uhka. Alligaattoreita tapetaan nahan ja lihan takia kaikkialla niiden levinneisyysalueella. Useimmat lajit eivät kuitenkaan ole vaarassa ja niiden kannat ovat elinvoimaiset. == Lähteet == * * * Luokka:Seulonnan keskeiset artikkelit ca:Caiman nl:Alligators
Jupikit

Jupikit (Keski-Alaskan jupikiksi Yup'ik) on toinen eskimokansoista inuitien lisäksi. Heitä asuu Alaskassa ja Siperian koillisosissa. Jupikit jaetaan tyynenmerenjupikkeihin (alutiiqit) Etelä-Alaskassa, alaskanjupikkeihin Alaskan länsiosissa sekä siperianjupikkeihin Saint Lawrencen saarella ja Koillis- Siperiassa. Siperiassa asuvat naukaninjupikit ja etenkin sirenikit ovat etnisenä ryhmänä ja kielenä lähes hävinneet. Jupikkien kieliryhmä, jupikkikielet, jaetaan viiteen eri kieleen. == Lähteet == == Aiheesta muualla == Luokka:Eskimot Luokka:Arktisen alueen alkuperäiskansat
Supersuurpujottelu

Supersuurpujottelu eli super-G on syöksylaskun ja suurpujottelun välimuoto. Syöksyä se muistuttaa siinä, että kilpailulaskuja on vain yksi ja laskun kesto on suunnilleen sama kuin syöksylaskussa. Vauhti ei nouse yhtä korkeaksi kuin syöksyssä ja radalla on enemmän mutkia. Suurpujotteluun verrattuna supersuurpujottelu on vauhdikkaampaa. Supersuurpujottelussa miesten ratojen korkeusero on 500–650 metriä ja naisten 350–600 metriä. Supersuurpujottelussa portti rakentuu samalla tavalla kuin suurpujottelussa. Käännösten maksimimäärä on 10 prosenttia korkeuserosta. Minimi on miehille 35 ja naisille 30 käännöstä. Supersuurpujottelussa käytetään super-G-suksia. Muut varusteet ovat samanlaiset kuin syöksylaskussa. Kilpailurataa ei saa harjoitella ennen kisaa. ==Katso myös== * Supersuurpujottelun maailmancup Luokka:Alppihiihto
Suurpujottelu

Suurpujottelu on hieman pujottelua nopeavauhtisempi alppilaji. Suurpujottelun kilpailulasku kestää 1.15-1.45 minuuttia. Miesten radan korkeuseron tulee olla 250-450 m ja naisten vastaavasti 250-400 m. Maailmancup-kilpailuissa pienin hyväksytty korkeusero on 300 m. Rata on laajasäteisten käännösten muodostama rytmikäs kokonaisuus. Suurpujotteluportin muodostaa kaksi keppiparia joiden väliin on pingotettu lippu. Portin leveys on 4–8 m ja kahden peräkkäisen portin etäisyys toisistaan on oltava vähintään 10m. Peräkkäisten porttien tulee olla vuorotellen punaisia ja sinisiä. Kilpailussa on kaksi laskua, joiden yhteisaika ratkaisee sijoituksen. Suurpujottelusukset ovat syöksysuksia lyhyemmät, kevyemmät ja kääntyvämmät. Puku on ihonmyötäinen ja sauvat ovat käyrät kääntyen selän taakse ilmanvastuksen minimoimiseksi. Suurpujottelu ja parisuurpujottelu ovat myös lumilautailulajeja. == Lähteet == ==Katso myös== *Suurpujottelun maailmancup Luokka:Alppihiihto
Titraus

Titraus perustuu tutkittavaan näytteeseen lisättävän titranttiliuoksen ja näytteen väliseen reaktioon, jota tarkastellaan indikaattorin tai jonkin mittalaitteen, kuten pH-mittarin avulla. Reaktion tasapainotilassa tapahtuu selvästi indikoitava äkkinäinen muutos, esim. happo-emäsindikaattorin värinmuutos pH-arvon muuttuessa. Kun titrantin tarkka konsentraatio ja reaktioyhtälö ja stoikiometria tunnetaan, voidaan laskea titranttiliuoksen kuluman perusteella näytteen ainemäärä, pitoisuus tai pH-arvo. Titraukset voidaan jakaa seuraaviin ryhmiin: *Happo - emästitraukset *Saostustitraukset *Hapetus-pelkistystitraukset *Kompleksometriset titraukset == Lähteet == == Aiheesta muualla == *Opetus TV: Titraus Luokka:Analyyttinen kemia Luokka:Seulonnan keskeiset artikkelit
Aritmeettinen keskiarvo

Aritmeettinen keskiarvo (lyhenne ka.) tai lyhyesti keskiarvo on lukujen summa jaettuna niiden lukumäärällä. Puhuttaessa keskiarvosta tarkoitetaan yleensä juuri tätä aritmeettista keskiarvoa. Keskiarvo on tilastotieteessä myös yläkäsite todennäköisyysjakaumien monenlaisille keskiluvuille, joilla kuvataan jakaumien tiheysmassan paikkaa. Niitä ovat esimerkiksi moodi ja mediaani. Kun tarkastellaan tilastollista populaatiota, puhutaan lisäksi populaation keskiarvosta, ja kun tarkastellaan populaation otosta, puhutaan otoskeskiarvosta. Keskiarvo tarkoittaa aritmetiikassa ja geometriassa myös niitä keskilukuja, joita käytettiin jo muinaisissa Babyloniassa, Egyptissä ja antiikin Kreikassa. Niitä käsitteli ja kehitti tuolloin eteenpäin Pythagoras tutkielmassaan verrannoista. Hän esitteli siinä ensin aritmeettisen keskiarvon lisäksi geometrisen keskiarvon ja harmonisen keskiarvon ja niiden perään vielä seitsemän uutta "keskiarvoa" verrantojen avulla. == Merkintä ja määritelmä == Kreikkalaista kirjainta μ käytetään tavallisesti populaation keskiarvon merkitsemiseen. Kun jono x1, x2, ..., xn muodostaa aineiston, merkitään otoskeskiarvoa vaakaviivalla muuttujan päällä \bar{x}. Luonnontieteessä tai tekniikassa voidaan suureen keskiarvoa merkitä \langle x \rangle. Keskiarvo lasketaan käyttäen kaavaa: :\bar{x} = \frac{x_1+\cdots+x_n}{n} = \frac1n\sum_{i=1}^n x_i, jossa n on havaintojen lukumäärä. Jos samanarvoisia lukuarvoja on toistuvasti monta, tai aineisto on luokiteltu, voidaan keskiarvo esittää frekvenssien avulla :\bar x = \frac{f_1x_1+f_2x_2+\dots+f_nx_n}{N}, missä frekvenssien summa on N :f_1+f_2+\dots+f_n=N. == Ominaisuuksia == Kun tarkasteltava frekvenssijakauma on vino, keskiarvo ei ole yhtenevä mediaanin kanssa. Lisäksi otoksessa olevat poikkeuksellisen suuret havainnot vaikuttavat keskiarvoon huomattavasti. Tällaisissa tilanteissa mediaani on keskiarvoa parempi luku kuvaamaan jakauman keskikohtaa. Käytännössä μ:n ja \bar{x}:n erona on se, että tavallisesti koko populaatiota ei havaita, jolloin μ:n todellinen arvo ei ole tiedossa. Jos otos on satunnaisesti poimittu, \bar{x} on satunnaismuuttuja, joka lähestyy suurten lukujen lain mukaan μ:tä otoskoon kasvaessa. == Katso myös == Erityisiä keskiarvoja ovat myös * Geometrinen keskiarvo * Harmoninen keskiarvo * Painotettu keskiarvo * Liukuva keskiarvo * Pythagoraan keskiarvo * Neliöllinen keskiarvo == Lähteet == Luokka:Tilastotiede Luokka:Aritmetiikka Luokka:Seulonnan keskeiset artikkelit it:Media aritmetica
Positioastronomia

Positioastronomia on tähtitieteellisten kohteiden, erityisesti tähtien suhteellisia ja absoluuttisia paikkoja tutkiva tähtitieteen haara. Se on tähtitieteen alalajeista vanhin ja sen historia ulottuu aina muinaiseen Babyloniaan asti. Luokka:Tähtitieteen osa-alueet en:Positional astronomy
Gundestrupin kattila

Gundestrupin kattila on runsaasti koristeltu hopeamalja, joka on luultavasti peräisin La Tène -kaudelta, ensimmäiseltä tai toiselta vuosisadalta eaa. Gundestrupin kattila on koristeltu kelttiläisiä jumalia ja rituaaleja esittävin kohokuvin. Astia löydettiin Rævemosen turvesuosta vuonna 1891 Tanskasta lähellä Gundestrupia. Gundestrupin kattila kuuluu nykyisin Tanskan kansallismuseon kokoelmiin.Green 1997, s. 108-110 Gundestrupin kattila on noin 35 cm korkea ja halkaisijaltaan 65 cm. Se koostuu pohjalevystä sekä viidestä sisälevystä ja seitsemästä ulommasta levystä, joissa on kuvattu mytologisia kohtauksia. Kattila oli hajotettu osiin ennen sen hautaamista suohon. Koristelujen ja kattilan koon perusteella on otaksuttu, että sitä on käytetty druidien uskonnollisissa uhrimenoissa. Ympäri Eurooppaa on löydetty myös muita pronssi- tai rautakaudella veteen tai suohon upotettuja esineitä. Arvokkaan hopea-astian löytyminen kelttien ydinalueen ulkopuolelta ja näin pohjoisesta herättää kuitenkin kysymyksiä. Gundestrupin kattila on esimerkiksi saattanut olla huomattavalle päällikölle annettu lahja. On myös mahdollista, että kattilan olisivat ryöstäneet Galliasta sotasaaliiksi teutonit, jotka myöhemmin joko piilottivat tai uhrasivat saaliinsa suohon. Gundestrupin kattila on luultavasti valmistettu 200- tai 100-luvulla eaa Romaniassa tai Traakiassa. Kattilan koristeluun on osallistunut useita hopeaseppiä, ja vaikka suurin osa heidän käyttämistään kuva-aiheista ja symboleista on kelttiläisiä, on mukana myös Länsi-Euroopan kelteille vierasta ikonografiaa. Tunnusomaisia kelttiläisiä aiheita Gundestrupin kattilassa ovat esimerkiksi carnyx-torvia soittavat hahmot ja kelttiläistyyppiset aseet. Käärme, jolla on pässin sarvet esiintyy kahdessa kohtauksessa. Kattilaan on myös kuvattu Cernunnos-jumala, jolla on hirvensarvet ja joka istuu jalat ristissä sekä kaularengas (torc) kaulassaan villieläinten ympäröimänä. Toisessa laatassa on kuvattu auringonjumala, jolle sarvikypäräinen palvoja ojentaa kärrynpyörää. Yhdessä laatassa on kelttisotilaita sekä pyhä puu ja käärme, jolla on pässin sarvet. Toisessa kohtauksessa jumala pitää ihmistä tynnyrin yläpuolella. Tämä voi olla ihmisuhrauksen kuvaus, ja jumala saattaa olla Teutates, jonka kerrotaan hyväksyneen hukutetut uhrit. Toisen tulkinnan mukaan kohtaus esittää kuolleen soturin herättämistä henkiin taikakattilan avulla. Yhdessä kuvalaatassa on esitetty jumalatar, joka vaikuttaisi olevan kärryissä. Jumalatar voisi olla Medb tai Nerthus. Sisälaatassa on kuvattu kolme soturia valmiina uhraamaan kolme jättiläismäistä härkää – kelteille kolminaisuudet olivat merkityksellisiä. ==Lähteet== *Green, Miranda J. : Dictionary of Celtic Myth and Legend. Thames & Hudson 1997. ISBN 0-500-27975-6 === Viitteet === == Aiheesta muualla == Luokka:Historialliset esineet Luokka:Kelttiläinen mytologia Luokka:Taideteokset (soveltavat taiteet) Luokka:Keskiajan taideteokset Luokka:Tanskan muinaisjäännökset
Friedrich Bessel

Friedrich Wilhelm Bessel (22. heinäkuuta 1784, Minden – 17. maaliskuuta 1846, Königsberg (nykyinen Kaliningrad) ) oli saksalainen tähtitieteilijä ja matemaatikko. Hänet tunnetaan erityisesti Besselin funktioiden tutkimuksesta, jotka nimestä huolimatta keksi Daniel Bernoulli. Tähtitieteen alueella Besselin merkittävin saavutus oli ensimmäisen tähden, 61 Cygnin, parallaksin mittaaminen. Hän myös oletti, että Siriuksella ja Procyonilla on seuralaisinaan näkymättömiä taivaankappaleita ja että Uranuksen ulkopuolella on vielä yksi planeetta, mitkä seikat sittemmin on oikeiksi todettu. Vuodesta 1810 Bessel oli professorina Königsbergissä ja sen vastavalmistuneen tähtitieteellisen observatorion johtajana. Vuonna 1838 Bessel mittasi ensimmäisenä tähden, 61 Cygnin, etäisyyden. Bessel edisti huomattavasti tähtitieteellistä havaintojentekoa ja myös tähtitieteeseen liittyvää matematiikkaa sekä geodesiaa. Argelander oli Besselin oppilas. Turussa vuonna 1938 löydetty pikkuplaneetta 1552 Bessel on nimetty F. W. Besselin mukaan. Bessel, Friedrich Wilhelm – Tabulae Regiomontanae reductionum observationum astronomicarum ab anno 1750 usque ad annum 1850 computatae, 1830 – BEIC 753362.jpg|Tabulae Regiomontanae reductionum observationum astronomicarum ab anno 1750 usque ad annum 1850 computatae, 1830 == Lähteet == == Aiheesta muualla == *Pieni Tietosanakirja: Bessel, Friedrich Wilhelm *Mathematics Genealogy Project: Friedrich Wilhelm Bessel * Luokka:Saksalaiset tähtitieteilijät Luokka:Saksalaiset matemaatikot Luokka:Ranskan tiedeakatemian jäsenet Luokka:Vuonna 1784 syntyneet Luokka:Vuonna 1846 kuolleet
Bonner Durchmusterung

Bonner Durchmusterung, BD, () oli tarkin ja kattavin tähtiluettelo, joka tehtiin ennen valokuvauksen keksimistä. Sen julkaisivat Friedrich Wilhelm Argelander, Adalbert Krüger ja Eduard Schönfeld vuosina 1852–1859. Luettelo sisältää 320 000 tähden paikat vuoden 1855.0 epookilla. Luettelo kattaa vain pohjoisen pallonpuoliskon, ja myöhemmin Bonnin observatorio julkaisi Südliche Durchmusterungin (SD) tähdille deklinaatioiden −1° ja −23° välillä. Cordoba Durchmusterung (CD), joka tehtiin Córdoban observatoriossa Argentinassa, sisältää tähdet väliltä −22° ja −90°. Bonner Durchmusterung on suurimmaksi osaksi Friedrich Wilhelm Argelanderin Bonnin tähtitornissa tekemä suuri tähtiluettelo, joka sisältää 324 198 tähden likimääräiset paikat taivaan pohjoisnavan ja 2° eteläisen deklinaation välillä. Luettelossa on kaikki tähdet 9:nteen luokkaan asti ja lisäksi suuri joukko tähtiä aina 10:nteen suuruusluokkaan asti. Työtä jatkoi Eduard Schönfeld 23° eteläiseen deklinaatioon saakka, ja Cordoban tähtitornissa Argentiinassa työtä jatkettiin vieläkin eteläisempiin tähtiin. Bonner Durchmusterungin tähtiluettelon mukaan on laadittu myös tähtikartta.Bonner Durchmusterung, Tietosanakirja. Osa 11, palsta 164. Tietosanakirja-osakeyhtiö 1922 ==Lähteet== Luokka:Tähtiluettelot
Dulce Pontes

Dulce Pontes (s. 8. huhtikuuta 1969 Montijo, Portugali) on portugalilainen laulaja. Pontes aloitti lapsena pianonsoiton ja on valmistunut konservatoriosta pianistiksi. Myöhemmin hän aloitti myös laulamisen. 18-vuotiaana hän voitti portugalilaisen laulukilpailun. Pontes edusti Portugalia vuoden 1991 Eurovision laulukilpailussa kappaleellaan "Lusitana Paixão" ja sijoittui kahdeksanneksi. Myöhemmin 1990-luvulla Pontes tuli tunnetuksi fadomusiikin esittäjänä. Pontes sanoo innoittajakseen muun muassa José Alfonson, jonka laulu "Canção de embalar" on hänen albumillaan Momentos. Tunnetuin hänen lauluistaan on"Canção do mar", jonka hän tulkitsee levyllä arabialaissävyisesti. Hänellä on vuonna 2011 tekeillä albumi, jonka työnimi on Nudez. Samaan aikaan hän työstää myös espanjankielistä albumia, jolle äänitetään eteläamerikkalaisia lauluja. Pontesin ääntä on luonnehdittu "hätkähdyttäväksi". Dulce on toiminut myös näyttelijänä. ==Albumit== *Lusitana (1992) *Lágrimas (1993) *Brisa do coração (1995) *Caminhos (1996) *Primeiro canto (1999) *Focus (2003) *O coraçao tem tres portas (2006) *Momentos (2009) ==Lähteet== ==Aiheesta muualla== * Official Website * Co-Official Website * Ondeia Música Official Website Luokka:Fadistat Luokka:Portugalin euroviisuedustajat Luokka:Vuonna 1969 syntyneet Luokka:Elävät henkilöt
Montijo

Montijo on noin 58 000 asukkaan kaupunkikunta Portugalissa. Se sijaitsee Setúbalissa, Portugalin eteläosassa Lissabonin metropolialueella. Kunnan pormestari on Nuno Canta. Vuoteen 1930 asti Montijo tunnettiin nimellä Aldeia Galega. Montijo oli alkujaan kalastajakylä.Montijo, Visit Portugal Montijon kaupunki sijaitsee Tago-joen rannalla, mutta Canhan ja Pegõesin freguesiat ovat idempänä sijaitsevia eksklaaveja. ==Freguesiat== * Atalaia e Alto Estanqueiro-Jardia * Canha * Montijo e Afonsoeiro * Pegões * Sarilhos Grandes == Tunnettuja montijolaisia == *Dulce Pontes (s. 1969), laulaja == Lähteet == ==Aiheesta muualla== Luokka:Portugalin kaupungit Luokka:Lissabonin alue
Epookki

Epookki (, pysähdyskohta) on yleiskielessä ajankohta, josta uusi aikakausi alkaa, käännekohta tai aikakausi, ajanjakso.Annukka Aikio, Uusi sivistyssanakirja, Otava 1969 s. 189 Muita merkityksiä ovat: * epookki, tähtitieteellisissä kartoissa ilmoitettu ajanhetki, jolle kartan koordinaatit pitävät paikkansa. * epookki, geologisessa ajanlaskussa maailmankautta lyhyempi jakso, jonka kesto on parista miljoonasta vuodesta pariinkymmeneen miljoonaan vuoteen. * Taidehistoriassa epookki on tietylle aikakaudelle ominainen taiteen tyyli tai taidesuuntaus == Lähteet ==
Violent Femmes

Violent Femmes on yhdysvaltalainen vaihtoehtorockyhtye. Se perustettiin Milwaukeessa 1980-luvun alussa. Vuonna 1983 yhtye sai levytyssopimuksen Slash Recordsin kanssa. Samana vuonna ilmestyi debyyttialbumi Violent Femmes, joka myi platinaa kymmenen vuotta sen julkaisun jälkeen. Vuonna 1984 ilmestyi Violent Femmesin toinen albumi, countryvaikutteinen Hallowed Ground. Kolmas albumi The Blind Leading the Naked (1986) jäi viimeiseksi ennen yhtyeen hajoamista samana vuonna. Yhtye ilmoitti palaavansa vuonna 1989. Se solmi levytyssopimuksen Reprise Recordsin kanssa ja julkaisi albumit 3 ja Why Do Birds Sing?. Vuonna 1993 rumpali Victor DeLorenzo lähti yhtyeestä. Hänet korvasi Guy Hoffman. DeLorenzo palasi yhtyeeseen vuonna 2002. == Jäsenet == === Nykyiset jäsenet === *Gordon Gano (s. 1963) - laulu, kitara *Brian Ritchie (s. 1960) - basso *Victor DeLorenzo (s. 1954) - rummut, lyömäsoittimet === Entiset jäsenet === *Guy Hoffman (s. 1954) - rummut == Diskografia == === Albumit === *Violent Femmes (1983) *Hallowed Ground (1984) *The Blind Leading the Naked (1986) *3 (1988) *Debacle: The First Decade (kokoelma, 1990) *Why Do Birds Sing? (1991) *Add It Up (kokoelma, 1993) *New Times (1994) *Rock!!!!! (1995) *Viva Wisconsin (live, 1999) *Freak Magnet (2000) *Something's Wrong (2001) *Violent Femmes (Deluxe Edition) (2002) *Permanent Record: The Very Best of Violent Femmes (kokoelma, 2005) ==Aiheesta muualla== *Violent Femmes virallinen kotisivu *Victor DeLorenzon kotisivu *Guy Hoffmann kotisivu *Add it Upin haastattelu Luokka:Yhdysvaltalaiset rockyhtyeet Luokka:Yhdysvaltalaiset post-punk-yhtyeet
Huslia

Huslia on kaupunki Alaskassa. Vuoden väestönlaskennassa sen asukasluku oli 293. Näistä 93,52% edusti etnisesti Amerikan alkuperäiskansoja. == Lähteet == == Aiheesta muualla == * Hughes Google Localissa Luokka:Alaskan kaupungit
Sudharmono

Sudharmono (12. maaliskuuta 1927 Gresik – 25. tammikuuta 2006 Jakarta) oli indonesialainen poliitikko. Hän toimi vuosina 1988–1993 maansa viidentenä varapresidenttinä. Sudharmonon edeltäjä oli Umar Wirahadikusumah ja seuraaja Try Sutrisno. Sudharmono kuoli vuonna 2006 keuhkokuumeeseen, jonka vuoksi hän oli joutunut sairaalaan vuonna 2005. Luokka:Indonesian varapresidentit Luokka:Vuonna 1927 syntyneet Luokka:Vuonna 2006 kuolleet